
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 836 


4 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στην Ειδική Υπηρεσία Διαχείρισης της Κ.Π. υΗ- 

ΒΑΝ. 1 

Υπερωριακή εργασία υπαλλήλων του Πολιτικού Γρα¬ 
φείου του Υφυπουργού Ανάπτυξης Δ. Γεωργακό- 

πουλου Β' εξαμήνου 2002. 2 

Υπερωριακή εργασία υπαλλήλων του Πολιτικού Γ ρα¬ 
φείου του Υπουργού Ανάπτυξης Β' εξαμήνου 2002. 3 
Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του Ταμείου Επικου¬ 


ρικής Ασφαλίσεως Δημοσίων Υπαλλήλων. 4 

Ανάθεση έργου σε έξι (6) άτομα διαφόρων ειδικοτήτων 
για χρονικό διάστημα ενός (1) έτους από το Πολε¬ 
μικό Μουσείο (ΝΠΔΔ - Υπουργείο Εθνικής Άμυ¬ 
νας). 5 

Καθορισμός εξωϊδρυματικού επιδόματος στους πά- 
σχοντες από τετραπληγία και παραπληγία συνταξι¬ 
ούχους του Ταμείου Προνοίας Ξενοδόχων. 6 

Καθορισμός διαδικασίας - προϋποθέσεων επιδότησης 
υποχρεώσεων παροχής δημόσιας υπηρεσίας στον 

τομέα των αεροπορικών μεταφορών. 7 

Απαγόρευση κυνηγίου ορισμένου χρόνου σε όλη την 
έκταση του νησιού «Παλαιό Τρίκερι Ν. Μαγνησίας. 8 
Μεταβίβαση αρμοδιοτήτων στους Προϊσταμένους 
των Διευθύνσεων της Κεντρικής Υπηρεσίας του 
Πε.Σ.Υ. Θεσσαλίας. 9 


ΑΠΟΦΑΣΕΙ Σ 

Αριθ. 756/Γ0051 (1) 

Σύσταση ελεγκτικής ομάδας για τη διενέργεια ελέγχου 
στην Ειδική Υπηρεσία Διαχείρισης της Κ.Π. ΙΙΒΒΑΝ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1.- Τις διατάξεις του άρθ. 17 του Ν. 2860/2000 "Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις". 


2. - Την 1100383/1330/Α0006/31.10.2001 απόφαση "Κα¬ 
θορισμός αρμοδιοτήτων του Υφυπουργού Οικονομικών" 
(ΦΕΚ 1485/τ.Β'/2001). 

3. - Την ανάγκη διενέργειας ουσιαστικού ελέγχου στην 
Ειδική Υπηρεσία Διαχείρισης της ΚΠ υΒΒΑΝ, στα πλαίσια 
ελέγχου των προγραμμάτων του Γ’ Κ.Π.Σ. 

4. - Την 2/30195/0022/18-5-2001 απόφαση του Υπουρ¬ 
γού Οικονομικών" Καθορισμός αποζημίωσης των μελών 
των ελεγκτικών ομάδων του άρθρου 17 (παρ.6) του Ν. 
2860/2000". 

5. - Το γεγονός ότι από τις διατάξεις αυτής της απόφα¬ 
σης προκαλείται δαπάνη 176,08€, για την αμοιβή των ελε¬ 
γκτών, η οποία βαρύνει τον ΚΑΕ 0515 του Ε.Φ. 23/140, 
αποφασίζουμε: 

Συνιστούμε ελεγκτική ομάδα για τη διενέργεια ουσια¬ 
στικού ελέγχου στην Ειδική Υπηρεσία Διαχείρισης (Δ.Α.) 
της Κ.Π. υΒΒΑΝ. 

Μέλη της Ελεγκτικής ομάδας ορίζονται οι εξής: 

• Ζαβραδινός Νικόλαος, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ. 

• Χρονόπουλος Γεώργιος, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ. 

Ο έλεγχος θα διενεργηθεί στην έδρα της παραπάνω 
Δ.Α. στην Αθήνα, κατά το χρονικό διάστημα από 4-7-2002 
έως 5-7-2002. 

Έργο της Ελεγκτικής Ομάδας είναι ο έλεγχος της λει¬ 
τουργίας της Ειδικής Υπηρεσίας (Δ.Α.) σε επίπεδο Επιχει¬ 
ρησιακού Προγράμματος και ειδικότερα η οργάνωση, 
στελέχωση, εκπαίδευση, εσωτερικός έλεγχος, διαδικα¬ 
σία ένταξης πράξεων κλπ. 

Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα παραδοθεί στην Δι¬ 
εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

Στα μέλη της ελεγκτικής ομάδας, θα καταβληθεί η προ- 
βλεπόμενη αποζημίωση από την υπό στοιχείο 4 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουνίου 2002 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 




































11126 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/33718/0022 2) 

Υπερωριακή εργασία υπαλλήλων του Πολιτικού Γραφεί¬ 
ου του Υφυπουργού Ανάπτυξης Δ. Γεωργακόπουλου 
Β' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. - Τις διατάξεις του άρθρου 15 του Ν. 2592/18.3.98 
"Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις" (ΦΕΚ 57/Α/18.3.98). 

2. - Τη 2022941/2297/0022/7.4.98 απόφαση Υφυπουρ¬ 
γού Οικονομικών "Κοινοποίηση των διατάξεων του άρ¬ 
θρου 15 του Ν.2592/98 για υπερωριακή εργασία". 

3. - Την Π.Υ.Σ. 377/4.10.95 (ΦΕΚ 6/Α/16.12.96)συμπλή- 
ρωση και τροποποίηση της Π.Υ.Σ. 88/2.8.85 "Οργάνωση 
και λειτουργία Πολιτικών Γ ραφείων Μελών της Κυβέρνη¬ 
σης και Υφυπουργών", καθώς και την Π.Υ.Σ. 33/30.5.97 
(ΦΕΚ 19/Α/30.5.97). 

4. -Το Π.Δ. 27/1.2.96 "περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας -Τεχνολογίας και 
Εμπορίου στο Υπουργείο Ανάπτυξης" (ΦΕΚ 19/Α/1.2.96). 

5. - Την Τ/6988/13.11.2001 (ΦΕΚ 1523/13.11.2001) κοινή 
απόφαση των Υπουργών Οικονομικών και Ανάπτυξης "Σύ¬ 
σταση Πολιτικού Γ ραφείου Υφυπουργού Ανάπτυξης και 
θέσεων ειδικών Συμβούλων-Συνεργατών και μετακλητών 
διοικητικών υπαλλήλων". 

6. - Τη 2/80345/0004 Κ.Υ.Α. Υπουργών "Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91 " (ΦΕΚ 2040/19.11.99.). 

7. -Τις διατάξεις του άρθρου 29Ατου Ν. 1558/85 "Κυβέρ¬ 
νηση και Κυβερνητικά Όργανα" (ΦΕΚ 137 Α), όπως τροπο¬ 
ποιήθηκε με το άρθρο 27 του Ν.2081/92 (ΦΕΚ 154/Α) και 
αντικαταστάθηκε με το Ν.2469/14.3.97 (ΦΕΚ38/Α). 

8. - Το γεγονός ότι για την εν λόγω δαπάνη υπάρχει εγ¬ 
γεγραμμένη πίστωση στον τακτικό προϋπολογισμό του 
Υπουργείου Ανάπτυξης 35/150 ΚΑΕ 0511-271.900, 0512- 
428.500, 0521-38.100, 0522-386.600 οικονομικού έτους 
2002, η δε προκαλούμενη δαπάνη ανέρχεται στο ποσό 
των ΕΥΡΩ 0511-14.380, 0512-20.000, 0521-2800 ΚΑΙ 
0522-6.060 στους αντίστοιχους κωδικούς. 

9. - Την ανάγκη υπερωριακής απασχόλησης υπαλλήλων 
για την εύρυθμη λειτουργία του Πολιτικού Γ ραφείου του 
Υφυπουργού Ανάπτυξης, αποφασίζουμε: 

Α. Εγκρίνουμε για το χρονικό διάστημα από 1.7.2002 μέ¬ 
χρι και 31.12.2002: 

α. Υπερωριακή απογευματινή εργασία μέχρι 50 ώρες το 
μήνα. 

β. Εργασία ημερησία Κυριακών και εξαιρέσιμων ημε¬ 
ρών μέχρι 25 ώρες το μήνα και 

γ. Νυχτερινή εργασία μέχρι 40 ώρες το μήνα. 

για κάθε ένα από τους παρακάτω υπαλλήλους: 

Για έναν (1) μετακλητό υπάλληλο, Διευθυντή του Πολι¬ 
τικού Γ ραφείου του Υφυπουργού Ανάπτυξης, μία (1) μό¬ 
νιμη υπάλληλο της Γενικής Γραμματείας Τουρισμού με 
διάθεση στο Πολιτικό Γ ραφείο του Υφυπουργού και έναν 
(1) μόνιμο υπάλληλο του ΕΟΤ ο οποίος απασχολείται με 
παράλληλη άσκηση και διάθεση στο Γ ραφείο του Υφυ¬ 
πουργού. 

Β. Εγκρίνουμε για το χρονικό διάστημα από 1.7.2002 μέ¬ 
χρι και 31.12.2002. 


α.Υπερωριακή απογευματινή εργασία μέχρι 40 ώρες το 
μήνα. 

β.Εργασία ημερησία Κυριακών και εξαιρέσιμων ημερών 
μέχρι 20 ώρες το μήνα και 
γ.Νυχτερινή εργασία μέχρι 30 ώρες το μήνα, 
για κάθε ένα από τους κατωτέρω υπαλλήλους του Πο¬ 
λιτικού Γ ραφείου του Υφυπουργού Ανάπτυξης: 
τρεις (3) μετακλητούς υπαλλήλους 
δύο (2) ειδικούς συνεργάτες του Υπουργού Ανάπτυξης 
πέντε (5) υπαλλήλους αποσπασμένους στο Πολιτικό 
Γ ραφείο του Υφυπουργού Ανάπτυξης. 

Για (1) μόνιμο υπάλληλο ΕΟΤ, μεπαράλληλα καθήκοντα 
στη Γ ενική Γ ραμματεία Τουρισμού και διάθεση στο Πολι¬ 
τικό Γ ραφείο Υφυπουργού καθώς και για κάθε ένα από 
τους κατωτέρω υπαλλήλους με διάθεση στο Πολιτικό 
Γ ραφείο του Υφυπουργού Ανάπτυξης: 

Δύο (2) μονίμους υπαλλήλους της Γ ενικής Γ ραμματείας 
Τουρισμού. 

Δύο (2) μονίμους αποσπασμένους υπαλλήλους του 
Υπουργείου Οικονομίας και Οικονομικών. 

Έξι (6) μονίμους αποσπασμένους υπαλλήλους του 
ΕΟΤ. 

Ένα (1) τακτικό υπάλληλο της ΕΘΕΛ ΑΈ. με σχέση ερ¬ 
γασίας ιδιωτικού δικαίου αορίστου χρόνου και ειδικότητα 
οδηγού. 

Μία (1) τακτικό υπάλληλο της Εθνικής Τράπεζας με σχέ¬ 
ση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 

Οι Γενικοί Γραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-*- 

Αριθ. 2/31887/0022 (3) 

Υπερωριακή εργασία υπαλλήλων του Πολιτικού Γ ραφεί¬ 
ου του Υπουργού Ανάπτυξης Β' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ 

Έχοντας υπόψη: 

1. - Τις διατάξεις του άρθρου 15 του Ν. 2592/18.3.98 
"Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις" (ΦΕΚ 57/Α/18.3.98). 

2. - Τη 2022941/2297/0022/7.4.98 απόφαση Υφυπουρ¬ 
γού Οικονομικών "Κοινοποίηση των διατάξεων του άρ¬ 
θρου 15 του Ν. 2592/98 για υπερωριακή εργασία". 

3. - Την Π.Υ.Σ. 377/4.10.95 (ΦΕΚ 6/Α/16.12.96) συμπλή¬ 
ρωση και τροποποίηση της Π.Υ.Σ. 88/2.8.85 "Οργάνωση 
και λειτουργία Πολιτικών Γ ραφείων Μελών της Κυβέρνη¬ 
σης και Υφυπουργών", καθώς και την Π.Υ.Σ. 33/30.5.97 
(ΦΕΚ 19/Α/30.5.97). 

4. -Το Π.Δ. 27/1.2.96 "περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας -Τεχνολογίας και 
Εμπορίου στο Υπουργείο Ανάπτυξης" (ΦΕΚ 19/Α/1.2.96). 

5. - Την Δ13/Φ.5.27/112/29.2.96 (ΦΕΚ 99/Β/20.2.96) κοι¬ 
νή απόφαση των Υπουργών Οικονομικών και Ανάπτυξης 

"Σύσταση Πολιτικού Γραφείου Υπουργού Ανάπτυξης και 
θέσεων ειδικών Συμβούλων-Συνεργατών και μετακλητών 
διοικητικών υπαλλήλων". 

6. - Τη 2/80345/0004 Κ.Υ.Α. Υπουργών "Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91 " (ΦΕΚ 2040/19.11.99.). 

7. -Τις διατάξεις του άρθρου 29Ατου Ν. 1558/85 "Κυβέρ¬ 
νηση και Κυβερνητικά Όργανα" (ΦΕΚ 137 Α), όπως τροπο¬ 
ποιήθηκε με το άρθρο 27 του Ν. 2081/92 (ΦΕΚ 154/Α) και 
αντικαταστάθηκε με το Ν. 2469/14.3.97 (ΦΕΚ38/Α). 

8. Το γεγονός ότι για την εν λόγω δαπάνη υπάρχει εγγε¬ 
γραμμένη πίστωση στον τακτικό προϋπολογισμό του 
Υπουργείου Ανάπτυξης 35/150 ΚΑΕ 0511 - 271.900, 0512- 
428.500, 0521 - 38.100, 0522 -386.000 οικονομικού έτους 
2002 και αντίστοιχα η δαπάνη ανέρχεται στο ποσό των 
0511 11.000 Ευρώ-0512 18.150 Ευρώ, 0521 1.500 Ευρώ 
και 0522 2.710 ευρώ. 

9. Την ανάγκη υπερωριακής απασχόλησης υπαλλήλων 
για την εύρυθμη λειτουργία του Πολιτικού Γ ραφείου του 
Υπουργείου Ανάπτυξης, αποφασίζουμε: 

Εγκρίνουμε γιατο χρονικό διάστημα από 1.7.2002 μέχρι 
και 31.12.2002: 

α. Υπερωριακή εργασία μέχρι 40 ώρες το μήνα, 
β. Εργασία ημερήσια Κυριακών και εξαιρέσιμων ημε¬ 
ρών μέχρι 20 ώρες το μήνα και 
γ. Νυκτερινή εργασία μέχρι 30 ώρες το μήνα 
για κάθε ένα από τους κατωτέρω υπαλλήλους του Πο¬ 
λιτικού Γ ραφείου του Υπουργού Ανάπτυξης: 
πέντε (5) μετακλητούς υπαλλήλους 
τέσσερις (4) ειδικούς συμβούλους - συνεργάτες του 
Υπουργού Ανάπτυξης 

πέντε (5) υπαλλήλους αποσπασμένους στο Πολιτικό 
Γ ραφείο του Υπουργού Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2002 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας 

και Οικονομικών Υπ. Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. 2/30619/0022 (4) 

Υπερωριακή εργασία διοικητικού προσωπικού με σχέση 
εργασίας ιδιωτικού δικαίου του Ταμείου Επικουρικής 
Ασφαλίσεως Δημοσίων Υπαλλήλων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.2470/1997 (ΦΕΚ 40/Α/21.3.97) 
"Αναμόρφωση μισθολογίου προσωπικού της Δημόσιας 
Διοίκησης και άλλες διατάξεις" όπως τροποποιήθηκε με 
το άρθρο 15 του Ν.2592/1998 (ΦΕΚ 57/Α/18.3.98) και το 
άρθρο 10του Ν.2606/98. 

2. Την 2/13071/0022/18.5.99 εγκύκλιο του Υπουργείου 
Οικονομικών "υπερωριακή απασχόληση προσωπικού με 
σχέση εργασίας ιδ.δικαίου". 

3. Το γεγονός ότι έχει εκδοθεί η σχετική απόφαση κατ’ 
εφαρμογή της εργατικής Νομοθεσίας από την αρμόδια 
Δ/νση Επιθεώρησης Εργασίας. 


4. Την ανάγκη υπερωριακής απασχόλησης του προσω¬ 
πικού με σχέση εργασία ιδ.Δικαίου του ΤΕΑΔΥ. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τετρακοσίων πενήντα 
(450) ΕΥΡΩ περίπου και θα βαρύνειτην εγγεγραμμένη πί¬ 
στωση στον προϋπολογισμό του ΤΕΑΔΥ έτους 2002. 

6. Την 2/80345/0004/8.11.99 κοινή υπουργική απόφαση 
"Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/91, αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για ένα (1) υπάλληλο με σχέση εργασίας ιδιωτι¬ 
κού δικαίου αορίστου χρόνου του Ταμείου Ασφαλίσεως 
Δημοσίων Υπαλλήλων για 120 ώρες συνολικά για το Α’ 
εξάμηνο έτους 2002. 

Οι ημέρες απασχόλησής του είναι όλες τις ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. Υπεύθυνος 
για την παρακολούθηση και τον έλεγχο της πραγματικής 
παροχής της υπερωριακής απασχόλησης ορίζεται η Σ. 
Κωστοπούλου. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2002 
Οι Γ ενικοί Γ ραμματείς 

Δημοσιονομικής Πολτικής Κοιν. Ασφαλίσεων 

Υπουργείου Οικονομίας Υπ. Εργασίας και 

και Οικονομικών Κοιν. Ασφαλίσεων 

I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. Φ.470.1/169650 (5) 

Ανάθεση έργου σε έξι (6) άτομα διαφόρων ειδικοτήτων 
για χρονικό διάστημα ενός (1) έτους από το Πολεμικό 
Μουσείο (ΝΠΔΔ - Υπουργείο Εθνικής Άμυνας). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Έχοντας υπόψη: 

α. Τις διατάξεις του άρθρου 6 του Ν. 2527/97 «Τροπο¬ 
ποίηση και συμπλήρωση διατάξεωντου Ν. 2190/94 και άλ¬ 
λες διατάξεις» (ΦΕΚ206/8-10-97ΤεύχοςΆ). 

β. Την 29492/31-10-2001 υπουργική απόφαση (ΦΕΚ 
1483/31-10-2001) "Ανάθεση Αρμοδιοτήτων Υπουργού 
Εθνικής Άμυνας στον Υφυπουργό Εθνικής Άμυνας". 

γ. Τη ΔΙΠΠ/Φ. ΕΓΚΡ. 3/36/ΟΙΚ. 2575/7-2-2002 Απόφαση 
της Επιτροπής του άρθρου 2 παρ. 1 της υπ’αριθ. 55/98 
ΠΥΣ (ΦΕΚ252Α/12-11-98). 

δ. Το Φ400/296393/Σ.302/24.4.2002/έγγραφο του Πο¬ 
λεμικού μουσείου με το οποίο υποβάλλονται βεβαιώσεις 
του Νομικού Συμβούλου και καθορίζεται ο αριθμός των 
προσώπων, τα προσόντα, το έργο, το κόστος και ο τόπος 
εκτέλεσης του έργου, αποφασίζουμε: 

2. Καθορίζουμε σε έξι (6) τον αριθμό των ατόμων με τα 
ακόλουθα προσόντα και ειδικότητες που ύστερα από τη 
σύναψη σχετικής σύμβασης μίσθωσης έργου με το Πολε¬ 
μικό Μουσείο θα απασχοληθούν στα παρακάτω έργα: 

α. Δύο (2) φύλακες απόφοιτοι λυκείου, γλωσσομαθείς 
έχοντας παράλληλα εκπληρώσει τις στρατιωτικές τους 
υποχρεώσεις ως ικανοί κατηγορίας 11 ή 12. Το έργο που 
θα εκτελέσουν είναι η φύλαξη εκθεσιακών χώρων και κυ¬ 
ρίως αίθουσας Σαρόγλου. Τόπος εκτέλεσης του έργου το 
Πολεμικό Μουσείο Αθηνών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Ένας (1) ψυκτικός - χειριστής κλιματιστικών μηχανη¬ 
μάτων πτυχιούχος ανάλογης ειδικότητας τμήματος ΤΕΙ, 
κάτοχος άδειας άσκησης επαγγέλματος και μέλος του οι¬ 
κείου επιμελητηρίου. Το έργο που θα εκτελέσει είναι η εκ¬ 
κίνηση και κράτηση των κλιματιστικών μονάδων του Μου¬ 
σείου καθώς και η συντήρηση τούτων. Τόπος εκτέλεση 
του έργου το Πολεμικό Μουσείο Αθηνών. 

γ. Δύο (2) συντηρητές έργωντέχνης (ένας πολεμικών κει¬ 
μηλίων και ένας χαρτιού) πτυχιούχοι ΤΕΙ ή άλλης ισότιμης 
Σχολής (τμήματος ή Σχολής συντηρητών αρχαιοτήτων και 
έργωντέχνης), έχοντας εμπειρία σε αντίστοιχα αντικείμενα. 

Το έργο που θα εκτελέσει ο συντηρητής πολεμικών κει¬ 
μηλίων είναι η συντήρηση και αισθητική αποκατάσταση 
των πολεμικών κειμηλίων της συλλογής Σαρόγλου του πα¬ 
ραρτήματος Ναυπλίου το οποίο βρίσκεται υπό ανακαίνιση 
καθώς και άλλων αντικειμένων των διαφόρων συλλογών 
του Μουσείου, που ανάγονται από την αρχαιότητα μέχρι 
τον 19° αιώνα. Το έργο που θα εκτελέσει ο συντηρητής 
χαρτιού, είναι η συντήρηση και αισθητική αποκατάσταση 
των χάρτινων συλλογώντου παραρτήματος Ναυπλίου λό¬ 
γω ανακαίνισης (χειρόγραφα, χάρτες, λιθογραφίες κ.λ.π), 
καθώς και η τοποθέτηση κορνιζών με μουσειακές προδια¬ 
γραφές χάρτινων έργων τέχνης που θα εξυπηρετεί περιο¬ 
δικές εκθέσεις. Τόπος εκτέλεσηςτου έργου των συντηρη¬ 
τών είναι το Πολεμικό Μουσείο Αθηνών. 

δ. Ενός (1) πτυχιούχου Ανώτατης Σχολής (φιλοσοφι- 
κής/τμήματος Ιστορικού-Αρχαιολογικού) με προϋπηρε¬ 
σία σε μουσειακούς χώρους και πνευματικά ιδρύματα. Το 
έργο που θα εκτελέσει είναι η κάλυψη επιστημονικών ανα¬ 
γκών, που προκύπτουν από την ανακαίνιση διαφόρων εκ- 
θεσιακώνχώρωντου Μουσείου, (Αρχαιότητα, Αλεξανδρι¬ 
νοί Χρόνοι, Βυζάντιο, Τουρκοκρατία) καθώς και η επιστη¬ 
μονική τεκμηρίωση του ιστορικού αρχείου (έντυπα, 
χειρόγραφα, ντοκουμέντα 19ου - 20ου αιώνα). Τόπος 
εκτέλεσης του έργου το Πολεμικό Μουσείο Αθηνών. 

3. Η διάρκεια εκτέλεσης των παραπάνω έργων ορίζεται 
σε ένα (1) έτος. 

4. Η συνολική δαπάνη που θαπροκληθείγιατην εκτέλε¬ 
ση των έργων ανέρχεται στο ποσό των 88041 ΕΥΡΩ περί¬ 
που και θα βαρύνει τον προϋπολογισμό του Πολεμικού 
Μουσείου χωρίς αύξηση της κρατικής επιχορήγησης. 

5. Τα έργα δεν αφορούν εργασίες που ανάγονται στον κύ¬ 
κλο καθηκόντωντων υπαλλήλωντου Πολεμικού Μουσείου. 

6. Αναγκαίοι όροι και κάθε λεπτομέρεια σχετικά μετά δι¬ 
καιώματα και υποχρεώσεις του αναδόχου θα ρυθμιστούν 
με τη σύμβαση που θα καταρτιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2002 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 

ΥΦΥΠ. ΕΘΝΙΚΗΣ ΑΜΥΝΑΣ ΚΑΙ ΑΠΟΚΕΝΤΡΩΣΗΣ 

ΛΑΖΑΡΟΣ ΛΩΤΙΔΗΣ ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ. Φ. 39/655 (6) 

Καθορισμός εξωϊδρυματικού επιδόματος στους τιάσχο- 
ντες από τετραπληγία και παραπληγία συνταξιούχους 
του Ταμείου Προνοίας Ξενοδόχων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθ.42 του Ν. 1140/81 


«περίτροποποιήσεως και συ μπληρώσεως του Ν. 4169/81 
«Περί Γεωργικών Ασφαλίσεων και άλλων διατάξεων». 

2. Τις διατάξεις του Ν. 1558/1985 (ΦΕΚΑ 137) «Κυβέρ¬ 
νηση και Κυβερνητικά Όργανα» και την αρ. 80088/ 
31.10.2001 κοινή απόφαση του Πρωθυπουργού και 
Υπουργού Εργασίας και Κοινωνικών Ασφαλίσεων «Ανά¬ 
θεση αρμοδιοτήτων στον Υφυπουργό Κοινωνικών Ασφα¬ 
λίσεων» (ΦΕΚ Β 1485). 

3. Το Π.Δ. 213/92 «Οργανισμός της Γ.Γ.Κ.Ατου Υπουρ¬ 
γείου Εργασίας και Κοινωνικών Ασφαλίσεων» (Α 102). 

4. Το Π.Δ. 372/95 «Μεταφοράτης Γ.Γ.Κ.Α. απότο Υπουρ¬ 
γείο Υγείας Πρόνοιας και Κοινωνικών Ασφαλίσεων στο 
Υπουργείο Εργασίας και Κοινωνικών Ασφαλίσεων» (Α201). 

5. Τις Φ39/1524/23.11.2001 και από 14.5.2002/16η συν./ 
θέμα 5ο αποφάσεις του Διοικητικού Συμβουλίου του 
Ξενοδοχειακού Επιμελητηρίου της Ελλάδος, σχετικά με 
καθορισμό εξωϊδρυματικού επιδόματος στους πάσχο- 
ντες από τετραπληγία και παραπληγία συνταξιούχους 
του Ταμείου Προνοίας Ξενοδόχων. 

6. Την Φ 39/469/19.5.2000 (ΦΕΚ Β 702) Υπουργική Από¬ 
φαση. 

7. Τις διατάξεις του άρθρου 1 του Ν. 2469/97 (Α38), βά¬ 
σει των οποίων γίνεται γνωστό ότι από την απόφαση αυτή 
δεν προκαλείται δαπάνη σε βάρος του Κρατικού Προϋ¬ 
πολογισμού, αλλά σε βάρος του Προϋπολογισμού του 
Τ.Π.Ξ. το ύψος της οποίας δεν μπορεί να προσδιοριστεί. 

Η δαπάνη αυτή θα καλυφθεί από τις πιστώσεις του Κ. Α. 
0689 του Προϋπολογισμού 2002 του Κλάδου παροχών 
ασθένειας σε χρήμα, αποφασίζουμε: 

1. Συνταξιούχοι του Ταμείου Προνοίας Ξενοδόχων που 
πάσχουν από τετραπληγία ή παραπληγία, κρινόμενοι ανί¬ 
κανοι για κάθε βιοποριστική εργασία, δικαιούνται μηνιαίο 
εξωϊδρυματικό επίδομα σε ποσό ίσο με το κατώτατο όριο 
μηνιαίας παροχής, λόγω γήρατος, που ισχύει κάθε φορά, 
με βάση το 100% των κλινών της ξενοδοχειακής μονάδας 
του δικαιούχου, το οποίο ήδη ανέρχεται σε 117,39 € 
(40.000 δρχ.). 

Συνταξιούχοι γήρατος, αναπηρίας και θανάτου, δικαι¬ 
ούνται το παραπάνω επίδομα, εφόσον δεν λαμβάνουν για 
οποιαδήποτε αιτία επίδομα απόλυτης αναπηρίας. 

Στην περίπτωση που αυτοί λαμβάνουν επίδομα απολύ¬ 
του αναπηρίας μικρότερο του εξωϊδρυματικού επιδόμα¬ 
τος, δικαιούνται της διαφοράς. 

2. Για τη διαπίστωση της κατά τα ανωτέρω ανικανότη¬ 
τας για κάθε βιοποριστική εργασία, αρμόδιες είναι οι υγει¬ 
ονομικές επιτροπές του ΙΚΑ. 

3. Η καταβολή του παραπάνω επιδόματος αρχίζει από 
την ημέρα που υποβλήθηκε η σχετική αίτηση από τον δι¬ 
καιούχο στο Ταμείο ή στην Ειδική Επιτροπή του ΙΚΑ και 
πάντως όχι προ της λήξεως της επιδοτήσεώς του λόγω 
ασθένειας. 

4. Η καταβολή του επιδόματος, αναστέλλεται σε περί¬ 
πτωση νοσηλείας του δικαιούχου σε ιδρύματα που περι¬ 
θάλπουν άτομα με βαριές σωματικές ή διανοητικές ανα¬ 
πηρίες για χρονικό διάστημα περισσότερο των 30 ημε¬ 
ρών, με δαπάνη οποιουδήποτε Οργανισμού Κοινωνικής 
Ασφαλίσεως. 

5. Στην περίπτωση που ο δικαιούχος έχει υπαχθεί στην 
ασφάλιση περισσοτέρων του ενός ασφαλιστικών οργανι¬ 
σμών κύριας ασφάλισης, το επίδομα θα καταβάλλεται 
από τον Οργανισμό στην ασφάλιση του οποίου υπαγόταν 
κατά τον χρόνο που έγινε ανίκανος. 

Εάν όμως κατά τον χρόνο, που ο ενδιαφερόμενος έγινε 
ανίκανος, υπαγόταν στην ασφάλιση και άλλου Ασφαλιστι¬ 
κού Οργανισμού, στον οποίο συμπλήρωσε προϋποθέσεις 
για θεμελίωση αυτοτελούς δικαιώματος, το επίδομα θα 
καταβάλλεται από τον Οργανισμό που θα προτιμήσει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουνίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Δ11/Β/24702/9337 (7) 

Καθορισμός διαδικασίας - προϋποθέσεων επιδότησης 
υποχρεώσεων παροχής δημόσιας υπηρεσίας στον το¬ 
μέα των αεροπορικών μεταφορών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 .Το Ν.Δ. 714/70 (ΦΕΚ/Α/238/5-7.11.1970) περί Οργά¬ 
νωσης της Υ. Π. Α. 

2. Τον Ν.1340/83 (ΦΕΚ/Α/35/18-3-1983) περίτροποποι- 
ήσεωςτου Ν.Δ. 714/70. 

3. Το Π.Δ.56/89 (ΦΕΚ/Α/28/1-2-1989) περί Οργανισμού 

ΥΠΑ, όπως τροποποιήθηκε με τις διατάξεις των Π.Δ. 
439/89 (ΦΕΚ/Α/190/29-8-1989), 35/93 (ΦΕΚ/Α/13/ 

9.2.1993, και 80/96 (ΦΕΚ/Α/62/11-4-1996). 

4. Το Π.Δ. 356/74 (ΦΕΚ/Α/90/5-4-1974) περί Κώδικα Ει- 
σπράξεως Δημοσίων Εσόδων (Κ.Ε.Δ.Ε). 

5. Τον Ν. 2065/92 - άρθρο 40 (ΦΕΚ/Α/113/30-6-1992)πε- 
ρί Επιβολής τέλους εκσυγχρονισμού και ανάπτυξης αε¬ 
ροδρομίων, όπως τροποποιήθηκε με το άρθρο 27 του Ν. 
2668/98 (ΦΕΚ/Α/282/18-12-1998), με το άρθρο 16του Ν. 
2892/01 (ΦΕΚ/Α/46/9-3-2001) και με το άρθρο 46 του Ν. 
2963/01 (ΦΕΚ/Α/268/23-11-2001). 

6. Τον Ν.2362/95 (ΦΕΚ/Α/247/27-11-1995) περί Δημοσί¬ 
ου Λογιστικού, Ελέγχου και Δαπανώντου Κράτους και άλ¬ 
λων διατάξεων. 

7. Τον Ν. 2771 /99(ΦΕΚ/Α/280/16-12-1999) περί Ειδικών 
Λογαριασμών και άλλων διατάξεων. 

8. Την 1100383/1330/Α0006/31.10.2001 (ΦΕΚ/Β/1485/ 
31-10-2001) απόφαση του Πρωθυπουργού και του 
Υπουργού Οικονομικών περί Καθορισμού αρμοδιοτήτων 
των Υφυπουργών Οικονομικών. 

9. Το άρθρο 4 του Κανονισμού 2408/92 του Συμβουλίου 
των Ευρωπαϊκών Κοινοτήτων περί πρόσβασης των κοινο¬ 
τικών αερομεταφορέων σε δρομολόγια ενδοκοινοτικών 
αεροπορικών γραμμών. 

10. Την ΥΠΑ/Δ11/Β/36977/14714/5-9-2001 (ΦΕΚ/Β/ 
1218/19-9-2001) κοινή Υπουργική απόφαση του Υπουρ¬ 
γού Οικονομικών και Υπουργού Μεταφορών & Επικοινω¬ 
νιών περί Επανασύστασης ειδικών λογαριασμών και κα¬ 
θορισμού κίνησης αυτών. 

11. Την ΥΠΑ/Δ11/Β-Γ/14511/5741/15-4-2002 (ΦΕΚ/Β/ 
505/24-4-2002 Κοινή Υπουργική Απόφαση του Υπουργού 
Οικονομικών και Υπουργού Μεταφορών & Επικοινωνιών 
περί Διαδικασίας χρέωσης, είσπραξης, διαχείρισης, 
ελέγχου και παρακολούθησης Ειδικών Λογαριασμών "Τε¬ 
λών Εκσυγχρονισμού και Ανάπτυξης Αερολιμένων 
(Τ.Ε.Α.Α)" - ρυθμίσεων ειδικών εξαιρέσεων. 


12. Τιςεκάστοτε ισχύουσες Αερολιμενικές Διατάξεις. 

13. Την πρόθεση του Ελληνικού Κράτους όπως ασκήσει 
κοινωνική πολιτική στον χώρο των αερομεταφορών. 

14. Το γεγονός ότι με την έκδοση της εν λόγω απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, δεδομένου ότι η σχετική επιδότηση γί¬ 
νεται αποκλειστικά και μόνο από το υπόλοιπο των Ειδικών 
Λογαριασμών Τ.Α.Ε.Α., αποφασίζουμε: 

Την καθιέρωση διαδικασίας επιδότησης υποχρεώσεων 
παροχής δημόσιας υπηρεσίας, όπως αυτές προκύπτουν 
βάσει των διατάξεων του άρθρου 4 του Κανονισμού 
(ΕΟΚ) 2408/23-7-92 του Συμβουλίου της Ευρωπαϊκής 
Ένωσης για την πρόσβαση των κοινοτικών αερομεταφο¬ 
ρέων σε δρομολόγια ενδοκοινοτικών αεροπορικών γραμ¬ 
μών ως ακολούθως: 

ΑΡΘΡΟ 1 

ΕΠΙΔΟΤΗΣΗ ΥΠΟΧΡΕΩΣΕΩΝ ΠΑΡΟΧΗΣ 
ΔΗΜΟΣΙΑΣ ΥΠΗΡΕΣΙΑΣ - ΠΡΟΫΠΟΘΕΣΕΙΣ 

1. Τα πιστούμενα στους ειδικούς λογαριασμούς με τίτ¬ 

λο "Ταμείο Ανάπτυξης και Εκσυγχρονισμού Αερολιμέ¬ 
να. (Τ.Α.Ε.Α.)" ποσά που διατίθενται στους αερολι¬ 

μένες κατά ποσοστό ογδόντα τοις εκατό (80%), εκτός για 
την χρηματοδότηση έργων και εξοπλισμού αυτών, και την 
εν γένει κάλυψη του λειτουργικού και επενδυτικού τους 
κόστους, καθώς και για την ανάπτυξη και εκσυγχρονισμό 
της ζώνης πέριξτου χώρου του εκάστοτε αεροδρομίου, 
δύνανται να χρησιμοποιούνται και για την επιδότηση υπο¬ 
χρεώσεων παροχής δημόσιας υπηρεσίας, όπως αυτές 
εκάστοτε δημοσιεύονται στην Επίσημη Εφημερίδα των 
Ευρωπαϊκών Κοινοτήτων. 

2. Οι επιδοτούμενες υποχρεώσεις παροχής δημόσιας 
Υπηρεσίας αφορούν: 

• τον ελάχιστο αριθμό των εκτελού μενών πτήσεων κα¬ 
θώς και των προσφερομένων θέσεων σε εβδομαδιαία 
βάση 

• τους ναύλους και τα ανώτατα όρια των τιμών αναφο¬ 
ράς της οικονομικής θέσης 

• τους τύπους αεροσκαφών με τους οποίους πρέπει να 
εκτελεσθούν οι σχετικές πτήσεις 

• τα ωράρια εντός των οποίων πρέπει να εκτελεσθούν 
οι σχετικές πτήσεις 

3. Η άσκηση εποπτείας, ο έλεγχος της παροχής των 
υπηρεσιών, ο υπολογισμός του καταβλητέου για κάθε 
τρίμηνο οικονομικού αντισταθμίσματος, καθώς και η λή¬ 
ψη μέτρων για την μη τήρηση εν όλο ή εν μέρει των υπο¬ 
χρεώσεων, που απορρέουν από τη σύμβαση γίνεται από 
τα εξουσιοδοτημένα όργανα της ΥΠΑ. 

4. Οι αναχωρούντες επιβάτες από / προς σχετικούς αε¬ 
ρολιμένες απαλλάσσονται από την καταβολή του ΤΕ¬ 
ΛΟΥΣ ΕΚΣΥΓΧΡΟΝΙΣΜΟΥ ΚΑΙ ΑΝΑΠΤΥΞΗΣ ΑΕΡΟΛΙΜΕ¬ 
ΝΩΝ (Τ.Ε.Α.Α). 

ΑΡΘΡΟ 2 

ΕΠΙΛΟΓΕΣ ΑΕΡΟΜΕΤΑΦΟΡΕΩΝ 

1. Η Ελλάδα έχει αποφασίσει, στα πλαίσια της διαδικα¬ 
σίας που προβλέπεται στην παρ. (δ) της παρ.1 του άρ¬ 
θρου 4 του Κανονισμού ΕΟΚ 2408/92: 

• Να δοθεί το δικαίωμα εκμετάλλευσης μίας ή περισ¬ 
σότερων αεροπορικών γραμμών, χωρίς οικονομικό αντι¬ 
στάθμισμα, σε αερομεταφορέα, ο οποίος θα ανταποκρι- 
θεί εντός μίας καθοριζόμενης προθεσμίας και κατόπιν 
πρόσκλησης από την Διεύθυνση Αεροπορικής Εκμετάλ¬ 
λευσης της ΥΠΑ για υποβολή προσφορών. 

• Σε περίπτωση, που δεν εκδηλωθεί ενδιαφέρον να πε¬ 
ριορίσει για τρία χρόνια την πρόσβαση σε ένα μόνον αε¬ 
ρομεταφορέα για κάθε μια ή περισσότερες από τις ανω¬ 
τέρω γραμμές, μέσω της διενέργειας διεθνούς διαγωνι¬ 
σμού. 

2. Η επιτροπή Διενέργειας του εν λόγω Διαγωνισμού εί¬ 
ναι πενταμελής, της οποίας η σύνθεση καθορίζεται από 
τον Διοικητή ΥΠΑ. 

3. Κριτήριο επιλογήςτου αερομεταφορέα για κάθεπρο- 
κηρυχθείσα γραμμή/ές είναι το χαμηλότερο αιτούμενο 
συνολικό οικονομικό αντιστάθμισμα. 

4. Η ανάθεση της παροχής της δημόσιας υπηρεσίας σε 
κάθε μία από τις παραπάνω γραμμές γίνεται από τον 
Υπουργό Μεταφορών και Επικοινωνιών, μέσω της υπο¬ 
γραφής σύμβασης με τον επιλεγέντα αερομεταφορέα. 

ΑΡΘΡΟ 3 

ΚΑΤΑΒΟΛΗ ΕΠΙΔΟΤΗΣΗΣ ΥΠΟΧΡΕΩΣΕΩΝ 
ΠΑΡΟΧΗΣ ΔΗΜ. ΥΠΗΡΕΣΙΑΣ 

1. Η καταβολή στον αερομεταφορέα της επιδότησης 
των επιβληθέντων υποχρεώσεων παροχής δημόσιας 
υπηρεσίας αρχίζει μετά την παρέλευση εκάστου τρίμη¬ 
νου από την έναρξη ισχύος της σύμβασης και πραγματο¬ 
ποιείται ανά τρίμηνο. 

2. Μετά την παρέλευση κάθε τριμήνου ο αερομεταφο¬ 
ρέας υποβάλλει στην Διεύθυνση Οικονομικού & Εφοδια¬ 
σμού της ΥΠΑ (Δ11) τιμολόγιο παροχής υπηρεσιών. 
Εντός τριάντα (30) ημερών από την ημερομηνία έκδοσης 
του σχετικού τιμολογίου και κατόπιν αναλυτικής εισήγη¬ 
σης της Διεύθυνση Οικονομικού & Εφοδιασμού της ΥΠΑ 
(Δ11) προς το Γενικό Λογιστήριο του Κράτους και εντο¬ 
λής αυτού προς την ΤΡΑΠΕΖΑ ΕΛΛΑΔΟΣ για την μεταφο¬ 
ρά του αναλογούντος ποσού από ειδικούς λογαριασμούς 
Τ.Α.Ε.Α. σε λογαριασμό του αερομεταφορέα, που τηρεί¬ 
ται σε αναγνωρισμένη στην Ελλάδα τράπεζα καταβάλλε¬ 
ται το ποσό του οικονομικού αντισταθμίσματος. Το ποσό 
αυτό μειώνεται αναλόγως, εφ’ όσον υπάρξουν παρεκκλί¬ 
σεις από τις επιβληθείσες βάσει της Σύμβασης υποχρεώ¬ 
σεις. 

3. Η σχετική εντολή του Γ.Λ.Κ προς την ΤΡΑΠΕΖΑ ΕΛ¬ 
ΛΑΔΟΣ γιατην μεταφορά του αναλογούντος ποσού κοι¬ 
νοποιείται στα Τμήματα Προϋπολογισμού & Δαπανών και 
Λογιστικού της Διεύθυνσης Οικονομικού & Εφοδιασμού 
της Υπηρεσίας Πολιτικής Αεροπορίας (Δ11/Α, Δ11/Β). Το 
σχετικό Δικαιολογητικό Χρέωσης της ΤΡΑΠΕΖΑΣ ΕΛΛΑ¬ 
ΔΟΣ κοινοποιείται στο Τμήμα Εσόδων του Λογιστικού & 
Εφοδιαστικού Κέντρου της Υπηρεσίας Πολιτικής Αερο¬ 
πορίας (ΛΕΚ/Β). 

ΑΡΘΡΟ 4 

ΓΕΝΙΚΕΣ ΡΥΘΜΙΣΕΙΣ 

1. Ο συντονισμός των εμπλεκομένων Μονάδων της 
ΥΠΑ ως προς την υλοποίηση της εν λόγω Διαδικασίας κα¬ 
θορίζεται με απόφαση Διοικητού ΥΠΑ. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως και στις αγγελίες του Εγχειριδίου 
Αεροναυτιλιακών Πληροφοριών Ελλάδος (Α.Ι.Ρ 
ΟΡΕΕΟΕ) και να ανακοινωθεί σ’ όλα τα ενδιαφερόμενο 
μέρη. 

3. Η ισχύς των διατάξεων της παρούσας απόφασης, η 
οποία θα δημοσιευθεί στην Εφημερίδα της Κυβέρνησης, 
αρχίζει από 4 Μαρτίου 2002. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ελληνικό, 27 Ιουνίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΦΛΩΡΙΔΗΣ ΧΡΙΣΤΟΣ ΒΕΡΕΛΗΣ 

-Φ- 

Αριθ. 3227 (8) 

Απαγόρευση κυνηγίου ορισμένου χρόνου σε όλη την 
έκταση του νησιού «Παλαιό Τρίκερι» Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/69 (ΦΕΚ 
7/Α'/11.1.69) "Περί Δασικού Κώδικα", όπως τροποποιήθη¬ 
καν με τις διατάξεις του άρθρου 7 Ν. 177/75 (ΦΕΚ205/Α' 
1975) καθώς και τις διατάξεις του Ν. 2637/1998 (ΦΕΚ 
200/Α727.8.2000). 

2. Την 414985/29.11.1985 (ΦΕΚ 757/Β718.12.1985) κοι¬ 
νή απόφαση των Υφυπουργού Εθνικής Οικονομίας και 
Αναπληρωτή Υπ. Γεωργίας «Μέτρα διαχείρισης της 
άγριας πτηνοπανίδας», όπως αυτή τροποποιήθηκε με τις 
366599/16.12.1996 (ΦΕΚ 1188/Β731.12.1996) και294283/ 
23.12.1997 (ΦΕΚ 68/Β74.2.1998) κοινές αποφάσεις των 
Υπουργών Εθνικής Οικονομίας και Γεωργίας. 

3. Την 1860/12.4.2001 (ΦΕΚ421 Β/12.4.2001) απόφαση 
του Γενικού Γραμματέα Περιφέρειας Θεσσαλίας «Περί 
μεταβίβασης αρμοδιοτήτον και παροχή εξουσιοδότησης 
υπογραφής αποφάσεων, εγγράφων και λοιπά με εντολή 
γενικού Γραμματέα Περιφέρειας Θεσσαλίας, στον Γενικό 
Διευθυντή Περιφέρειας Θεσσαλίας, στον Δ/ντή Δασών 
Περιφέρειας στον Επιθεωρητή Δασών, στους Δ/ντές Δα¬ 
σών των Νομών και τους Προϊσταμένους των Δασαρχεί¬ 
ων της Περιφέρειας». 

4. Το με 806/17.5.2002 έγγραφο της Κοινότητας Τρικε- 
ρίου με το οποίο προτείνει την απαγόρευση κυνηγίου στο 
Νησί «Παλαιό Τρίκερι» και την σύμφωνη προφορική γνώ¬ 
μη του Γ ραφείου Θήρας σχετικά με την ανάγκη Προστα¬ 
σίας άγριας Πανίδας και την αύξηση του πληθυσμού της, 
καθώς και την διατήρηση της βιολογικής ποικιλότητας, 
αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια, από 20.8.2002 μέχρι 19.8.2007 σε όλη την 
έκταση (3.000 στρεμμάτων) του νησιού «Παλαιό Τρίκερι» 
Ν. Μαγνησίας που φαίνεται στο σχετικό χάρτη που συνο¬ 
δεύει την απόφαση αυτή. 

Η τήρηση αυτής ανατίθεται στα όργανα της Δασικής 
Υπηρεσίας, της Ελληνικής Αστυνομίας, της Αγροφυλα¬ 
κής, τους Δημοτικούς και Κοινοτικούς υπαλλήλους (άρ¬ 
θρο 289 παράγρ. I του Ν.Δ. 86/69) και τις Κυνηγετικές Ορ¬ 
γανώσεις. Οι παραβάτες της παρούσας τιμωρούνται με 
τις διατάξεις του άρθρου 287 Ν.Δ. 86/69 «Περί Δασικού 
Κώδικα», όπως τροποποιήθηκε με το άρθρο 16 Ν.Δ. 
996/71 και με το άρθρο 12του Ν. 177/75. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 17 Ιουνίου 2002 
Με εντολή Γ ενικού Γ ραμματέα Περιφέρειας 
Ο Δασάρχης Βόλου 
ΝΙΚΟΛΑΟΣ ΓΙΤΣΗΣ 

Βόλος 17-6-2002 
Ο συντάκτης 



Ντίτορας Νικόλαος 
Δρ. Δασολόγος 


θεωρήθηκε 
Ο Δασάρχης Βόλου 

η Λ/ 




Γ|τσης Νικόλαος 
Δασολόγος 

(9) 

Μεταβίβαση αρμοδιοτήτων στους Προϊσταμένους των 
Διευθύνσεων της Κεντρικής Υπηρεσίας του Πε.Σ.Υ. 
Θεσσαλίας. 

Ο ΠΡΟΕΔΡΟΣ Πε.Σ.Υ. ΘΕΣΣΑΛΙΑΣ 
Αριθ. 20/5.6.2002 (Θέμα 3) 

Έχοντας υπόψη: 

1. Διατάξεις του Ν. 2889/2001. 

2. Την ανάγκη απλούστευσης διαδικασιών κατά την 
άσκηση αρμοδιοτήτων και με σκοπό την ταχεία διεκπε¬ 
ραίωση υποθέσεων και την εξασφάλιση της εύρυθμης και 
αποδοτικής λειτουργίας των υπηρεσιών του Πε.Σ.Υ Θεσ¬ 
σαλίας, αποφασίζουμε: 


Τη μεταβίβαση στους Προϊσταμένους των Διευθύ¬ 
νσεων της Κεντρικής Υπηρεσίας του Πε.Σ.Υ Θεσσαλίας, 
την εξουσία να υπογράφουν με εντολή Προέδρου τα έγ¬ 
γραφα με τα οποία διαβιβάζονται στις αρμόδιες Υπηρε¬ 
σίες αναφορές Υπηρεσιών ή πολιτών που υποβλήθηκαν 
στη Διεύθυνση. 

Από την έκδοση της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Ιουνίου 2002 

Ο Πρόεδρος - Γεν. Δ/ντής Πε.Σ.Υ. 

Γ. ΠΑΓΚΑΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




